cyanic-selkie/wikianc huggingface dataset:
Lappiplerke
Biologi
Lappiplerke er i hovedsak en palearktisk art som hekker fra Skandinavia østover gjennom Nord-Sibir og nord i Russlands fjerne østen, selv om et lite antall også hekker i det nordvestligste Alaska, for det meste nord for polarsirkelen. I de fleste årene er det også en liten bevegelse av sørgående fugler langs vestkysten av Nord-Amerika, hovedsakelig i California og Baja California, Mexico. Noen fugler har også overvintret i Baja California, men det er svært få registreringer av nordgående individer, selv om det har forekommet. I den gamle verden overvintrer fuglene sør for Sahara i Afrika og i tropisk Sørøst-Asia, så det er kanskje ikke uventet, selv om det er utrolig spennende og overraskende, at en lappiplerke nylig ble dokumentert så langt sør som i Ecuador. Det er antatt at sørgående lappiplerker som beveger seg fra Alaska og Sibir sørover til Sørøst-Asia, blir ført med vestavinder over til den nordamerikanske kysten, der fuglene fortsetter sørover til lavere breddegrader i den nye verden. Den årlige variasjonen i antall er betydelig, og de fleste, om ikke alle, ser ut til å være ungfugler etter årets kull. Som voksne har arten en lys mursteinsrød hals, mens ungfuglene er matte og lett kan forveksles med forskjellige andre piplerker, spesielt correnderapiplerke (A. correndera) i Sør-Amerika. Lappiplerka er imidlertid mer subtilt markert, har et tynnere nebb, dristige mørke halsstriper på siden, og mindre påfallende hvit underdel.
Arten hekker i vierskog (Salix) med myrer og mange små bekker, starrmyr (Carex) og torvhauger på tundra. Fuglene overvintrer på fuktige eller våte korte gressletter, ofte der storfe har tråkket rundt på gjørmete nakne områder, også på myrer, og ved gjørmete kanter av elver og andre våtmarker, inkludert rismarker og kystflater; i Øst-Afrika vanligvis til 2 500 moh, noen ganger over 3 000 moh. Arten opptrer ofte sammen med gulerle (Motacilla flava) utenfor hekketiden.
Arten livnærer seg hovedsakelig av insekter, men fuglene fanger og eter også andre små virvelløse dyr, samt noe vegetabilsk materiale.
Lappiplerkene er langdistansetrekkfugler som når hekkeplassene i slutten av mai, men det varierer når vårtrekket starter, avhengig av overvintringsplassene. Selve redet bygges av hunnen, i en fordypning som hannen har gjort klar. Begge kjønn bringer byggematerialer, men hannen er alene om å bringe materialer mot slutten av redebyggingen. Redet er en koppformet konstruksjon gjort av gress, friske blader og stengler, noe mose og døde blader i bunnen, og foret med finere gress, hår og fjær innvendig, plassert på bakken på en kulle eller banke, noen ganger også i enden av en kort tunnel. Eggleggingen begynner i midten av juni i sør og kan pågå til tidlig i juli i nord. Hunnen legger normalt 2–7 egg, typisk 5–6. Eggene ruges av hunnen i 11–14 dager, hvoretter ungene klekkes og mates og stelles av begge foreldrene i 11–15 dager.
Inndeling
Inndelingen og utbredelse følger Birds of the World. Norske navn på artene følger Norsk navnekomité for fugl.
Fort De Gagel
Fort De Gagel er et av forsvarsverkene som hører til den nye hollandske vannlinjen. Det befinner seg ved elven Vecht i den nederlandske kommunen Utrecht, og er en del av den indre ringen av fort rundt byen. Bortsett fra å forsvare inunderingsslusene ved fortet og områdene som skulle settes under vann, var dets hovedoppgave å forsvare byen og forhindre fienden i å trenge inn til den via Gageldijk eller Kerkeindsche dijk (nå Burg. Huydekoperweg). Det skulle også beskytte flanken til fortet ved de Klop. Fortet ble bygget i 1819-21 og er omgitt av en vollgrav. Den gang bestod det av L-formede jordvoller med oppstillingplasser for kanoner. I 1885 kunne opptil 131 mann være forlagt her og fortet kunne da maksimalt ha 14 kanoner. Fort De Gagel eies av Utrecht kommune.
Fortets bygninger
De første større endringene ble påbegynt i 1848, og mellom 1850 og 1852 ble et bombesikkert vakthus på 16x16 meter med 1,5 meter tykke murer og egen vollgrav bygget på bysiden av fortet, dermed hadde fortet fått en redutt. På vakthusets tak var det mulig å plassere to haubitser, mens skyteskår hadde blitt laget i veggene slik at skyttere kunne bidra til forsvaret.
I 1877-78 ble fortet igjen endret. Denne gangen ble en del av vollgraven rundt vakthuset fylt igjen slik at en bombesikker kaserne og remise kunne bygges. I forhold til andre fort ligger kasernen og vakthuset meget nær hverandre. Videre ble vakthuset selv bygget om innvendig, en av endringene var at den åpne toppetasjen ble fjernet. Huset har nå fremdeles skyteskår i alle veggene, med de fleste rettet mot Gageldijk. De siste endringene ble foretatt under mobiliseringen i 1939-40 da tre skjulesteder i betong for mindre grupper soldater ble anlagt på åkrene rundt fortet. Andre bygninger på fortets område som fremdeles finnes, er en fortvokterbolig og broen over vollgraven.
Fortet i nyere tid
Vannlinjeruten passerer forbi dette fortet.
Natan
Natan (hebraisk: – Nāṯān; ca. 1000 f.Kr.) var en profet og rådgiver ved hoffet til kong David av Israel som er beskrevet i Det gamle testamente i Bibelen.
Natan er kjent for å ha refset kong David strengt for at han begikk utroskap med den vakre Batseba, hustruen til en kriger i Davids hær ved navn Uria. For å skjule utroskapen da Batseba ble gravid sørget David for at Uria ble drept.
Natans handlinger er beskrevet i Samuelsbøkene, Kongebøkene, og Første og Andre Krønikebok Natan skrev fortellinger om regimene til både kong David og dennes arving og etterfølger, kong Salomo, og var involvert i musikkframføringen i tempelet.
I Første Kongebok er det Natan som forteller den døende kongen om konspirasjonen til Adonja for å bli konge, noe som fører til at Salomo ble proklamert som konge istedenfor halvbroren.
Natan forekommer i Bibelen også som navn på flere andre mindre kjente personer. En av disse var en sønn av David og Batseba.
Festdagen for profeten Natan er den 24. oktober. I Den ortodokse kirke, og de Orientalske katolske kirker som følger de bysantinske ritualer er Natan feiret som en helgen på søndagen for de hellige kirkefedre, det vil si søndagen før den store festen for Kristi fødsel.
Herborg Bryn
Herborg Bryn (født 3. september 1957) er en norsk journalist fra Voss.
Hun begynte i 2013 som kommunikasjonsdirektør i Statistisk sentralbyrå.
Bryn er søster til NRK-journalist Ingvild Bryn og var gift med NRK-journalist Ingolf Håkon Teigene frem til 1998. Hun er nå gift med Tom Remlov.
Ercole Roberti
Ercole Roberti (født ca. 1450 i Ferrara, død 1496 i Ferrara) var en italiensk maler av Ferraraskolen.
Torini
Torini består av 4 personer fra forskjellige steder i Norge. Prosjektet startet vinteren 2004, og har siden da hatt en jevn musikalsk utvikling. Torini spiller nå en form for punk som de har valgt å kalle Melodisk Nova Punk.
Kurt Haverbeck
Haverbeck vant en olympisk bronsemedalje i landhockey under OL 1928 i Amsterdam. Han var med på det tyske laget som kom på tredjeplass i landhockeyturneringen bak India og Nederland. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering og den ble spilt i perioden 17. til 26. mai. Tyskland ble nummer to sin gruppe og møtte Belgia som ble nummer to i den andre gruppen. Bronsefinalen, som ble spilt 26. mai 1928 på Olympiastadion i Amsterdam med 23 400 tilskuere, vant Tyskland med 3-0. Haverbeck spilte to kamper i OL-turneringen.
The Doctor’s Wife
The Doctor's Wife er den fjerde episoden av den sjette sesongen av den britiske science fiction-TV-serien Doctor Who. Episoden er planlagt å sendes for første gang 14. mai 2011. Den er skrevet av Neil Gaiman.
Handling
I håpet om å finne en annen Tidsherre, svarer Doktoren på et fjernt nødsignal. Han blir godt tatt imot av en tante, onkel og nevø, men Idris sin hilsen er litt uvanlig.
Produksjon
Episoden var originalt planlagt som den tredje i sesongen, men ble forandret under produksjonen.
Oswald Heer
Oswald Heer (født 31. august 1809 i Niederuzwil i kantonen St Gallen i Sveits, død 27. september 1883 i Lausanne) var en sveitsisk botaniker, entomolog og paleontolog.
Som entomolog studerte Heer spesielt funn fra de artsrike funnstedene Oeningen i Sveits og Radoboj i Kroatia, begge fra miocen, og fra Aix-en-Provence i Frankrike (oligocen). Han publiserte Die Insektenfauna der Tertiärgebilde von Oeningen und Radoboj in Kroatien (1847-53) og Über die fossilen Insekten von Aix in der Provence (1856). Ueber einige Insektenreste aus der raetischen Formation Schonens (1879) omhandlet Skåne i Sverige. Die Urwelt der Schweiz (1864) er en vid og nokså omfattende gjennomgang av det som til da var kjent om landets geologiske historie og fossilfunn. Store deler av Heers paleontologiske samlinger oppbevares i dag i den geologiske samlingen ved Eidgenosse Technische Hochschule i Zürich.
Forstadsbane
En forstadsbane er som en mellomting mellom en tunnelbane og en trikk, men også likt en jernbane. Den er en nær slektning av bybanen og har egen trasé som en T-bane, men kjøres ofte med enkeltvogner eller kortere tog enn på T-banen, og derfor er kapasiteten ofte mindre. I tillegg får den gjerne strøm via av en strømavtager på taket, mens de fleste tunnelbaner har en 3. strømskinne. Dens egne trasé gjør imidlertid at den kan ha høyere hastighet enn trikker, selv om den (motsatt T-bane etter metrostandard) kan krysse veier og gater i plan. Forstadsbaner går som navnet tilsier ofte ut av bysentrum til forstedene, ikke sjelden i en pendelrute gjennom byens sentrum. Den har som regel lavere fart (typisk toppfart er 70–80 km/t) og kortere holdeplassavstand enn lokaltog. Derfor er også den praktiske rekkevidden vanligvis kortere. I Oslo bruker således lokaltogene 10 minutter fra Oslo S til Hauketo, med to stopp underveis. Ekebergbanen bruker 19–20 på den litt kortere strekningen Dronningens gate–Ljabru, med ti stopp underveis.
Tidlig på 1900-tallet begynte noen sporveisselskaper å bygge trikkelinjer ikke bare ut til forstedene – men også mellom byene. Særlig i USA fikk disse mellombytrikkene (interurbans) eller «trikk på landet» stor utbredelse. Kusttram i Belgia er en europeisk mellombytrikk.
Koeru kommune
I Koeru står en meget høy fjernsynsmast som kringkaster i østre Estland.
Ancalagon den sorte
Ancalagon den sorte er en fiktiv person fra Ringenes herre-bøkene av J.R.R. Tolkien. I boken var han en mektig vingedrage som den onde Morgoth hadde sendt Angabad i verdenskrig.
Det er ikke mye som er skrevet om Ancalagon, men det står at da han drev alvene tilbake ble han styrtet ned fra himmelen av Eärendil så Thangorodrims tårn fulgte med ham i fallet. Mer står det ikke om ham.
Liste over episoder av The X-Files
Dette er en liste over episoder av TV-serien The X-Files, produsert av Fox Broadcasting Company. Serien ble sendt første gang 10. september 1993, mens siste episode ble sendt 19. mai 2002 etter ni sesonger. Alle de ni sesongene er nå tilgjengelig på DVD. En film, The X Files, ble laget i 1998 og er også tilgjengelig på DVD.
Listen er sortert etter episodenes kronologiske rekkefølge. Episoder merket med en asterisk (*) regnes som en del av seriens mytologi.
Sesong 3 (1995–96)
Episodi di X-Files (prima stagione)
Chonburi (provins)
Innbyggertallet er 1 040 865 i 2000, noe som gir en befolkningstetthet på 239 pr kvadratkilometer. Byen Chonburi er administrativt senter i provinsen.
Administrativ inndeling
Provinsen er delt inn i ti distrikter (amphoe) og ett mindre distrikt (King Amphoe). Disse er videre delt inn i 92 lokaldistrikter (tambon) og 691 landsbyer (mubaan).
Myrpiplerke
Myrpiplerke er en insektetende trekkfugl.
Greta (sommerfugl)
Greta er en slekt av sommerfugler som hører til gruppen Ithomiini i den store familien flikvinger (Nymphalidae). Det er kjent 30 arter som alle lever i den Neotropiske region (Sør- og Mellom-Amerika).
Utseende
Små til middelsstore, spinkle sommerfugler med glassklare vinger som har mørke ytterkanter. Den ytre delen av forvingen kan av og til være gul- eller rødaktig.
Levevis
Som de aller fleste Danainae er disse sommerfuglene giftige, og signaliserer dette med et karakteristisk utseende. Larvene lever på planter i søtvierfamilien.
Hagebærmåler
Hagebærmåler (Eulithis prunata) er en sommerfugl i gruppen av de egentlige målere (Geometridae). Denne ganske store arten er vanlig over hele Norge.
Utseende
En middelsstor til stor (vingespenn 32 – 37 mm), middels kraftig, brokete farget måler. Den er større enn de fleste andre Larentiinae med brunt tverrbånd i forvingen og kan vanligvis greit kjennes igjen på størrelsen. Antennene er trådformede hos begge kjønn. Forvingen er lysgrå, et bredt felt ved roten gråbrunt, dette feltet har i midten en smal, mørk eller mørk og lys, bølgete tverrstrek. Midt i vingen er det et bredt, gråbrunt tverrbånd. Dette er sterkt innsnevret fra innersiden litt foran bakkanten, bak denne innsnevringen rundet utvidet. Båndet har 2-4 mørke ringer (oftest av uregelmessig form), disse er tydelige hos forholdsvis lyse eksemplarer, dessuten to små, hvite tverr-flekker ved forkanten. Urtenfor tverrbåndet er den en rad av svarte, pile- til halvmåneformede flekker. Vingespissen er gulbrun, den fremste delen av vingens ytterkant har en avlang, mørkbrun flekk. Bakvingen er silekaktig gråhvit med utydelige, grå tverrbånd. Larven er naken, rosaaktig brunt spraglete, med en rekke av diffuse, hvite flekker langs ryggen.
Levevis
Arten lever i skog, hager og parker. Larven lever på solbær og ulike rips-arter (slekten Ribes), av og til også på busker i rosefamilien (Rosaceae). De voksne målerne flyr om natten i juli – august.
Utbredelse
Hagebærmåleren lever i hele Europa, videre østover til Korea og Japan, og også i Nord-Amerika. I Norge er den funnet over sågodtsom hele landet.
Valentourettes
Valentourettes er et norsk tributeband som hyller rockeartisten Joachim «Jokke» Nielsen. Bandet ble etablert i forkant av Stavanger Punkrockfestival 2003 og er en samling av musikere fra Jokke & Valentinerne og Jokke med Tourettes.
Brårudåsen batteri
Brårudåsen batteri eller Braarudaasbatteriet, ligger på toppen av Røreåsen i Horten kommune. Lokalt blir anlegget også omtalt som «Festningen». Batteristillingen ble bygget som en forberedt stilling for Posisjonsartilleriet under opptakten til unionsoppløsningen i 1905 som et av Karljohansverns utenverker. Batteriet stod ferdig i 1903 med belgiskbygde 10,5 cm Cockerill-Nordenfelt M/1904 kanoner. Batteriet har standplasser for åtte kanoner adskilt av traverser. I traversene er innbygd dekkede ammunisjonsmagasiner og i 3. travers ble det anlagt en kommandostilling. Batteriet hadde en sterkt buet form og kunne dekke området fra Oslofjorden til Vassbånd ved Borrevannet. Det kunne samvirke med batteriet på Falkensten.
Valentourettes
Bandet la ut på turne i 2003 og gjennomførte 31 konserter høsten 2003. Høsten 2006 bestemte Vidar Rugset seg for å slutte i Valentourettes. Tarjei Foshaug, alias Strange? Gentle fra Trashcan Darlings ble hans etterfølger.
Brårudåsen batteri
Under krigen tok tyskerne batteristillingen i bruk og bygget blant annet et flakbatteri. med 3.7cm Flak37 luftvernkanon.
Elin Rise
Elin Rise (født 24. februar 1983) er en norsk forfatter. Hun hadde sin oppvekst i Tønsberg.
Rise har studert journalistikk samt film/TV. Hun har arbeidet med innholdsproduksjon for ulike reklamebyrå og interessepolitisk for likestilling og mot diskriminering av funksjonshemmede.
I 2011 kom hennes debutroman Luremus ut. Den tilhører feelgood-sjangeren.
Brårudåsen batteri
Fundamenteringen til denne stillingen finnes fortsatt ved foten av utkikkstårnet.
Valentourettes
Plateutgivelser
Valentourettes er et tributeband og har ikke gitt ut egne plater. Bandet deltar imidlertid på hyllingsplata Det beste til meg og mine venner som ble utgitt på Big Dipper og JEPS 12. september 2005. Bandet bidro med låtene «Tida er inne» og «Misforstått» sammen med vokalist Michael Krohn fra Raga Rockers.
Frazione
Frazione er i Italia betegnelsen på et administrativt og geografisk nivå under kommunen (il comune). Etter en lovendring i 2000 er det opp til kommunen å opprette frazioni eller avvikle tidligere frazioni. Noen kommuner har ikke frazioni – andre har flere titalls.
Normalt vil den største byen i kommunen være administrasjonssentrum (capoluogo), mens landsbyer omkring er egne frazioni. Landsbyer og steder som ikke er egne frazioni omtales gjerne som località.
Brårudåsen batteri
Det ble også konstruert to fundamenter for 2cm Flak38 lutfvernkanoner, samt en stilling for 60 cm lyskaster på området, i nærområdet rundt åsen festningen ligger på er det også konstruert to luftvernstillinger for 2 cm Flak38. Under krigen var hele området avstengt med piggtråd og skytegraver. Huset som speiderne nå benytter er opprinnelig en vaktstue som tyskerne satt opp i forbindelse med luftvernbatteriet på området.
Kareda kommune
Kareda  er en tidligere landkommune i Järva fylke i det østlig-sentrale Estland, sørøst for Tallinn. Kommunen hadde cirka 800 innbyggere og et areal på om lag 92 km². Kommunens administrasjonssenter var Peetri med 261 innbyggere.
Brårudåsen batteri
Batteriet er ikke lenger i Forsvarets eie.
Navn på anlegget
Ved opprettelsen fikk anlegget navnet Braarudaasbatteriet på samme måte som de øvrige batteristillingene som ble etablert av Posisjonsartilleriet. I moderne språk, Brårudåsen batteri. Adkomstveien til batteriet har fått navnet Festningsveien. Slike veinavn finnes en rekke steder i Norge der veier fører frem til befestninger. I likhet med flere andre batteristillinger blir området omtalt som Festningen. Et slikt navn gir bare lokal mening. Brårudåsen batteri er entydig og alminnelig brukt i litteraturen. At anlegget fikk navnet Brårudåsen er uklart da det ligger på det som nå heter Røreåsen.
Artilleri
Batteriet var planlagt med Cockerill-Nordenfelt M/1904 10,5 cm kanoner. I dag står det fastmontert tre Ehrhardt 7,5 cm modell 1901 7,5 cm feltkanoner. Slike feltkanoner var vanlige på en rekke av batteristillingene, men Brårudåsen var planlagt med de tyngre 10,5 cm kanonene. De som er montert her er senere ombygd fra de originale kjerrehjulene til moderne luftfylte hjul og utstyrt slik at de kunne slepes med bil, akselen er her senket med en påskrudd brakett.
Dagens bruk
Området er i dag et populært tur- og rekreasjonsområde på Hortens tak, sammen med Bassengtaket. På festningen kan man nyte utsikten fra utsiktstårnet, eller benytte seg av utegrillen som er satt opp.
Speideren er etablert like ved utkikkstårnet, med sitt eget Speiderhus.
Utsiktstårnet
Utkikkstårnet som ble bygget i 1966 gav en flott panoramautsikt over både Holtandalen og Oslofjorden. Tårnet ble 27. mai 2014 stengt av kommunen på grunn av feil med bærende elementer og konstruksjonen. Tårnet ble senere revet, og et nytt tårn bygget etter modell av det gamle, ble åpnet igjen 1. mai 2016.
Frazione
Administrasjon
Fram til 2000 kunne en frazione ha en underborgermester (prosindaco), utnevnt av kommunens borgermester (sindaco). I dag delegerer borgermesteren oppgaver på frazione-nivå til en kommunal tjenestemann. En frazione kan også ha egne ansatte. En frazione har kun rådgivende funksjon overfor borgermesteren eller kommunestyret (il consiglio).
Ulderico Sergo
Ulderico Sergo (født 4. juli 1913 i Fiume (Rijeka), død 20. februar 1967 i Cleveland Ohio, USA ) var en profesjonell bokser fra Italia.
Under Sommer-OL 1936 i Berlin vant han gull i bantamvekt ved å slå Jack Wilson fra USA i finalen. Det var 24 boksere fra 24 nasjoner som stilte i den nest letteste vektklassen som ble avviklet i perioden 10. til 15. august 1936.
Yohannes IV av Etiopia
I likhet med Tewodros II var Yohannes for utvikling. Mye av hans regjeringstid ble imidlertid preget av krigføring mot Egypt og Mahdistene i Sudan.
Han falt i slaget ved Metema.
Teosofisk samfunn (Pasadena)
Teosofisk samfunn (Pasadena) er en fraksjon av Teosofisk samfunn som oppfatter seg selv som den eneste sanne videreføring av det opprinnelige Teosofiske samfunn som ble grunnlagt den 17. november 1875 i New York av Helena Petrovna Blavatsky og andre.
Organisasjonen utgjorde i begynnelsen den amerikanske seksjon av Teosofisk samfunn, men vedtok med et stort flertall på sitt årsmøte den 28. april 1895 å bryte ut som en selvstendig bevegelse med navnet «Teosofisk samfunn i Amerika». Organisasjonen ble ledet av William Quan Judge frem til 1896.
Tingley omdøpte dens navn til «Det universelle brorskap – Teosofisk samfunn», og startet et eksperiment med kollektiv livsstil i Point Loma nær Los Angeles basert på en tradisjon av amerikanske kollektivsamfunn med røtter tilbake til de utopiske sosialistene og anarkistene. I årene 1904 og 1905 var Max Heindel visepresident.
Katherine Tingley ledet organisasjonen frem til sin død i 1929. Gottfried de Purucker var dens tredje president i årene 1929–1942. Like før sin død flyttet han hovedkvarteret til Covina, California, i nærheten av Los Angeles.
I perioden 1942–1945 ble organisasjonen ledet av et «kabinett». I 1945 overtok deretter oberst Arthur Latham Conger som president. Conger ledet bevegelsen frem til 1951. I tillegg til å flytte hovedkvarteret tilbake til Pasadena, oppløste han den esoteriske seksjon av samfunnet.
Siden 1951 har bevegelsen vært ledet av James A. Long (1951–1971), Grace F. Knoche (1971–2006) og Randell C. Grubb (2006–idag).
Etter flere navneskifter kaller bevegelsen seg idag Teosofisk samfunn Pasadena, ofte med tilføyelsen internasjonalt hovedkvarter, Pasadena, California.
Se også
Theosophische Gesellschaft in Amerika
Las Lajas-helligdommen
Las Lajas-helligdommen (spansk: Santuario de Las Lajas) er en basilika som ligger i det sørlige Colombia, i området Nariño, i kommunen Ipiales og som er bygget inni v-dalen ved Guátiara-elven. Kirken ble bygget med lokale donasjoner mellom 1916 og 1949.
Navnet Las Lajas viser til de flate sedimentære steinene man kan finne rundt om i Andes og som kirken er bygget av. Kirken er i nygotisk byggestil. Den noe uvanlige plasseringen er ingen tilfeldighet, men en hyllest til jomfru Maria etter at hun åpenbarte seg der. I 1754 var en kvinne og hennes døvstumme datter ute på vandring og ble overrasket av dårlig vær. De søkte ly i en hule her ved Guátiara-elven. Om natten viste jomfru Maria seg for datteren, og hun snakket for første gang. Snart etter ble det reist et kapell (der kirken nå ligger) for å ære henne.
Kirken ble i 2011 kåret til en av verdens ti vakreste kirker av reisemagasinet Budget travel.
Ragnar Moltzau
Ragnar Moltzau (født 5. mars 1941) er en norsk forhenværende skipsreder. Han eide og drev i mange år Moltzaus tankrederi.
Moltzau tapte i etterkant av krisen i 2008 både sitt selskap og sine private eiendeler til reder Axel Camillo Eitzen som følge av at de var stilt som sikkerhet for et privat lån. Moltzaus privatbolig ble lagt ut på tvangssalg høsten 2011.
Francesco del Cossa
Francesco del Cossa (født omkring 1436 i Ferrara, død 1477 i Bologna) var en italiensk maler av Ferraraskolen.
Cossa var trolig elev av Cosimo Tura, men ble påvirket av Andrea Mantegna og Francesco Squarcione. Visse av hans malerier går i Piero della Francescas stil. Freskene Månedene (omkring 1470) i Palazzo di Schifanoia i Ferrara gjengir detaljfullt bilder av livet ved hoffet.
Pilegrimsleden fra Ullensaker til Stange
Pilegrimsleden går gjennom Eidsvoll fra Rise Bru i Ullensaker til Stange kommune. Dette veistykke utgjør en del av pilegrimsleden Oslo-Trondheim, som ble åpnet i 1997.
Eidsvoll kirke er et av de mest sentrale punktene langs leden, som ble offisielt åpnet 16. juni 2002. Dette skjedde ved at en "milestein" i granitt – den første mellom Oslo og Hamar – ble avduket på Tingvoll ved Eidsvoll kirke, stedet der Eidsivatinget møttes gjennom 900 år.
Torfinn Kildal
Torfinn Kildal (født 1. juli 1954) var konserndirektør i Kongsberg Gruppen fram til oktober 2010 og ledet forretningsområdet Kongsberg Maritime. Kildal er utdannet siviløkonom på Norges Handelshøyskole (1977).
Fritz von Uhde
Fritz von Uhde (opprinnelig Friedrich Hermann Carl Uhde) (født 22. mai 1848, død 25. februar 1911) var en tysk maler kjent for sjangermaleri og religiøse temaer. Hans stil lå mellom realisme og impresjonisme.
Katarina Kresal
Katarina Kresal (født 28. januar 1973 i Ljubljana) er en slovensk politiker. Hun var innenriksminister i regjeringen til Borut Pahor fra november 2008 til august 2011. Kresal tilhører det liberale partiet Liberalna demokracija Slovenije (LDS).
Kresal er utdannet jurist fra Universitetet i Ljubljana. Hun har arbeid i rettsvesenet og som forretningsadvokat.
I 2007 ble hun valgt til partileder i Liberalna demokracija Slovenije. Hun stilte deretter til valg og ble innvalgt i Slovenias nasjonalforsamling. Partiet gikk i regjeringssamarbeid og dannet en sentrum-venstreregjering under ledelse av sosialdemokraten Borut Pahor fra Socialni demokrati. Kresal ble innenriksminister. Hun gikk i august 2011 av som minister etter kontroverser om en korrupsjonssak som involverte en bekjent og der Kresal uttrykte uenighet med Slovenias korrupsjonsbekjempelseskommisjon i saken. Hun gikk i desember samme år av som partileder etter at LDS ikke kom inn i parlamentet.
Bayersk Røde Kors
Bayersk Røde Kors (tysk Bayerisches Rotes Kreuz, BRK) er den nasjonale Røde Kors-foreningen i Bayern og en del av Tysk Røde Kors. I motsetning til Røde Kors-foreningene i andre tyske delstater er Bayersk Røde Kors en offentligrettslig stiftelse underlagt det bayerske innenriksministeriet. Fra 2003 har prinsesse Christa von Thurn und Taxis vært president for Bayersk Røde Kors. BRK har ca. 1,1 millioner medlemmer (2003) og er den største foreningen innenfor Tysk Røde Kors.
Taktikk (sport)
Taktikk refererer til de handlingsvalgene en idrettsutøver foretar, eller hvilket handlingsmønster et lag følger i den hensikt å overvinne en gitt motstander. I spesielt lagidretter står handlingsvalg tett sammen med teknikk, eller hvor effektivt de ulike handlingene utføres.
Individuelle idretter
Taktikk for individuelle idretter kan dreie seg om å vise selvtillit overfor konkurrenter, kle seg på en bestemt måte eller måten utøveren presenterer seg. I idretter med dommere som bedømmer subjektivt (dans, skihopp eller turn) vil det være taktisk å kjenne godt til premissene for dømmingen, og eventuelt en spesiell dommers preferanser. I øvelser med en viss varighet (fra 800 meter til langrenn og sykling) vil en utøver ta en rekke taktiske valg underveis. Selv om det er lagt en plan for løpet bør utøveren være klar for å endre taktikk underveis ved behov. Det kan også være nyttig å kjenne til konkurrenters taktiske mønster i tilfelle egne taktiske disposisjoner må tilpasses disse.
Taktikk for individuelle idretter der utøvere møtes en mot en, vil en utøvers taktikk forsøke å forsterke egne styrker og utnytte motstanderens eventuelle svakheter.
Lagidretter
Taktikk for lagidretter er noe mer komplisert, siden den skjer på ulike nivåer. Individuell taktikk er den enkelte spillers taktiske disposisjoner under en kamp. En del av et lag vil måtte forholde seg til gruppetaktikk, som for eksempel en forsvarsrekkes taktiske samhandlinger. Et lags kollektive taktikk dreier seg om overordnede taktiske planer og struktur for spillet.
Taktikk for lagidretter må også ta hensyn til lagets nivå, tabellsituasjon, baneforhold, hjemme-/ bortebane og tidspunkt for kampen.
Polen i Junior Eurovision Song Contest
Polen debuterte i Junior Eurovision Song Contest i 2003 i København i Danmark med sangen «Coś mnie nosi», framført på polsk av Katarzyna Żurawik. Bidragene ble valgt gjennom en nasjonal finale, arrangert av den polske kringkasteren TVP.
I 2016, etter tolv års pause, returnerte Polen til Junior Eurovision Song Contest. Bidraget ble valgt gjennom en nasjonal finale, arrangert av TVP. Konkurransen ble vunnet av Olivia Wieczorek og sangen «Nie zapomnij».
Polen har vunnet Junior Eurovision Song Contest to ganger. Landets første seier kom i 2018, da framførte sangen «». Landets andre seier kom i 2019, da framførte sangen «». Dette var første gangen at ett land har vunnet konkurransen to år på rad.
Davanagere (distrikt)
Davanagere (kannada: ದಾವಣಗೆರೆ ) er et distrikt i den indiske delstaten Karnataka. Distriktets hovedstad er Davanagere.
Demografi
Barn i alderen 0 til 6 år utgjorde 10,63 % i 2011 mot 13,42 % i 2001. Antallet jenter i den alderen per tusen gutter er 931 i 2011 mot 946 i 2001.
Fiolettbrunt metallfly
Fiolettbrunt metallfly (Autographa pulchrina) er en sommerfugl som tilhører familien nattfly (Noctuidae). Den er vanlig nord til Nordland i Norge.
Utseende
Et middelsstort (vingespenn 36–40 mm), fiolettaktig brunt nattfly. Den kan kjennes på forvingenes fiolette fargetone med markerte tegninger, vanligvis to-delt sølvhvit flekk og på at nyre- og ringmerkene er mørke og tydelige. Forkroppen (thorax) er fiolettaktig brun med en høy tverrkjøl av oppstående, håraktige skjell foran og en dusk over scutellum. Forvingen er rødbrunlig med et markert, fiolett skjær. Midt i vingen er det to sølvhvite flekker (en sjelden gang sammenvokst), den ytterste er oval og den innerste v-formet. Bak og utenfor den ovale sølvflekken er det en diffus, brunoransje flekk. Ringmerket, som sitter i munningen av den v-formede sølvflekken, er mørk-kantet, bønneformet og tydelig. Nyremerket er mørkt og kommaformet. Mellomlinjene, som avgrenser midtfeltet, er lyse med brune kanter. Bølgelinjen langs vingens ytterkant er mørkbrun, tydelig i den fremre halvdelen der den er S-formet. Vingens ytterkant er smalt brun. Bakvingen er brunhvit med gråbrun ytterkant, markert skille mellom de to fargene.
Levevis
Arten finnes i skogkanter, lysninger i skogen, hager og ruskemark. Larvene, som ovevintrer, lever på ulike lave planter, særlig brennesle (Urtica dioica). De voksne sommerfuglene flyr i juni–august.
Utbredelse
Den er utbredt i hele Europa og det nordlige Asia østover til Japan. I Norge er den vanlig nord til Rana i Nordland, det finnes spredte funn til Kvæfjord i Troms.
Järva-Jaani kommune
Järva-Jaani  er en tidligere landkommune nordøst i Järva fylke i det østlig-sentrale Estland, sørøst for Tallinn. Kommunen hadde cirka 1 700 innbyggere og et areal på om lag 127 km². Kommunens administrasjonssenter var Järva-Jaani med 1129 innbyggere. Folketallet i kommunen var merkbart fallende, mens kommunesenteret vokste.
Boksing under Sommer-OL 2008 – Super lettvekt
Dette er resultatene fra super lettvekt-klassen i boksing under Sommer-OL 2008. Konkurransen er den sjette letteste klassen som det ble konkurrert i under lekene, og klassen er for de bokserne som veier mellom 60 og 64 kg. Det ble ikke bokset noen bronsefinale, så det ble delt ut to bronsemedaljer.
Medaljer
<br style="clear:both;" />
Kalender
Alle tidspunkt er China Standard Time (UTC+8)
Ein fot i hårr ende
Ein fot i hårr ende er et musikkalbum utgitt av Stensgård & Midtliens kvartett i 1982.
Dusty Rhodes
Virgil Riley Runnels jr. (født 12. oktober 1945 i Austin, død 11. juni 2015 i Orlando), bedre kjent som Dusty Rhodes, også kjent som «The American Dream», var en amerikansk fribryter. Han var best kjent i National Wrestling Alliance, World Championship Wrestling og World Wrestling Federation (World Westling Entertainment). Dusty Rhodes var godt kjent for sine feider med Ric Flair da han var i NWA/WCW, og var tre ganger verdensmester i dette forbundet.
Etter sin aktive karriere jobbet Rhodes for WWE som trener og agent. Han ble valgt inn i WWE Hall of Fame 2007. To av hans sønner er også fribrytere: Dustin Rhodes (bedre kjent under ringnavnet Goldust), og Cody Rhodes.
Tekle Giyorgis II av Etiopia
Tekle Giyorgis II (Ge'ez ተክለ ጊዮርጊስ, født Wagshum Gobeze ዋግሹም ጎበዜ; død 1873) var nəgusä nägäst (keiser) i Etiopia fra 1868 til 1872.
Fotball under Sommer-OL 1920
Fotballturneringen under Sommer-OL 1920 ble spilt i Antwerpen.
Fjorten lag deltok. Det ble spilt en innledende runde med seks kamper der vinnerne sammen med Belgia og Frankrike gikk videre til kvartfinalene. Belgia og Tsjekkoslovakia møttes i finalen, der Belgia ledet 2-0 mot slutten av første omgang da de tsjekkiske spillerne forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.
Turneringen ble spilt etter Bergvall-systemet, der tapende kvart- og semifinalister ville få en ny sjanse til å spille mot tapende finalist om sølvmedaljene. Siden Tsjekkoslovakia var disket ville vinneren av dette omspillet få sølv direkte. Spania slo ut de tre øvrige kvartfinalistene, mens Nederland gikk direkte til sølvfinalen da Frankrike trakk seg. Spania slo deretter Nederland med 3-1 og fikk sølvmedaljene.
Imavere kommune
Imavere  er en tidligere landkommune sørøst i Järva fylke i det østlig-sentrale Estland, sørøst for Tallinn. Kommunen hadde cirka 1 020 innbyggere og et areal på om lag 140 km². Kommunens administrasjonssenter var Imavere med 1129 innbyggere. Folketallet i kommunen var svakt fallende.
Glenn Hoddle
Glenn Hoddle (født 27. oktober 1957 i Hayes, Middlesex) er en engelsk fotballtrener og tidligere fotballspiller.
Karrière som spiller
Hoddle startet fotballkarrièren på de aldersbestemte lagene til Tottenham Hotspur. En annen Tottenhamlegende anbefalte Tottenhams talentspeidere til å ta en ekstra titt på den unge spilleren. Han debuterte i ligaen i 1975, sytten år gammel. Han debuterte på i 1979, og spilte under EM 1980 i Italia. I 1981 og 1982 vant han FA-cupen med Tottenham. Han spilte på Englands lag under både VM 1982 og VM 1986. I 1984 var han med på å vinne UEFA-cupen.
I 1987 gikk han fra Tottenham til franske AS Monaco, hvor han avslutteet sin internasjonale karriere i 1991.
Chelsea
Han ble ansatt som spillende trener Chelsea i juni 1993 (han la opp som spiller i 1995).
Hans assistent var Peter Shreeves og de kom til Fa Cup-finalen i deres første sesong, der de tapte 0 – 4 for Manchester United. Siden United vant the double denne sesongen, fikk Chelsea med seg en plass i Cupvinnercupen og de kom seg til semi-finalen der de tapte for Real Zaragoza som vant finalen mot Arsenal. Hoddle kom også til semifinalen i FA-Cupen i sesongen 1995 / 96, men klarte aldri å få klubben lengre opp enn 11.-plass i ligaen.
Han var trener for Chelsea frem til 1996, da han takket ja til å trene.
Hoddle vant ingen store titler som Chelseamanager, men det var nære på flere ganger. I tillegg var det han som kjøpte inn spillere som Mark Hughes og Ruud Gullit til klubben, som senere skulle vise seg å bli viktige spillere for Chelsea sin videre fremgang.
Engelsk landslagssjef
Han fikk jobben som Englands landslagssjef og førte laget til VM 1998 i Frankrike. Der ble laget slått ut i åttedelsfinalen på straffekonkurranse mot.
I 1999 ble Hoddles avsatt som landslagstrener etter en skandale som skyldtes at Hoddle hadde kommet med negative ytringer om funksjonshemmede.
Southampton
Etter et kortere opphold som trener, skrev han kontrakt med Southampton i 2000 der han etterfulgte Dave Jones.
Tottenham
Allerede samme år forlot han klubben, da han fikk et tilbud fra moderklubben Tottenham Hotspur. Her ble han frem til 2003.
Wolverhampton Wanderers
Hoddle tok over som manager for Wolverhampton Wanderers i desember 2004, nok en gang etter Dave Jones.
Wolves hadde rykket ned fra Premier League sesongen før og etter at klubben fikk en dårlig start på sesongen 2004/05 følte styret at det var på tide med trenerbytte. Hoddle fikk fart på klubben og laget tapte bare 1 av de siste 25 kampene den sesongen. Dessverre var det ikke nok til å komme med i play-off-rundene, da hele 15 av kampene med Hoddle som trener endte med uavgjort.
Sesongen 2005/06 var klubben en av favorittene til å klare opprykk til Premier League, men de spilte for mange uavgjorte kamper og havnet nok en gang utenfor play-off-plassene. Selv om dette var en skuffelse for klubben var styret klar i sin mening om at Hoddle skulle fortsette.
Styret bestemte at Hoddle ikke fikk mer penger til å kjøpe spillere, noe som endte med at Hoddle leverte inn sin avskjedssøknad i juli 2006 der han ga uttrykk for at hans og klubbens ambisjoner ikke var på samme nivå.
Annet
Sesongen 2009-10 stemte leserne av lokalavisen Swindon Advertiser fram sitt favorittlag gjennom tidene og Hoddle ble stemt fram som tidenes beste midtbanespiller på Swindon Town.
Så flisen’ fyk!
Så flisen' fyk! er et musikkalbum utgitt av Stensgård & Midtliens kvartett i 1984.
Erik Elmsäter
Fritz Erik Elmsäter (født 7. oktober 1919 i Stockholm, død 9. mars 2006 i Stockholm) var en svensk friidrettsutøver og langrennsløper som deltok i tre olympiske leker, Sommer-OL 1948 i London, Vinter-OL 1948 i St. Moritz og Vinter-OL 1952 i Oslo.
Elmsäter vant en olympisk sølvmedalje i friidrett under Sommer-OL 1948 i London. Han kom på andreplass på 3000 meter hinder med tiden 9.08,2 bak sin landsmann Tore Sjöstrand som vant med ny olympisk- og verdensrekord 9.04,6. Også bronsemedaljen gikk til Sverige, Göte Hagström kom på tredjeplass.
Elmsäter deltok i kombinert under Vinter-OL 1948 og 1952, hans beste plassering var en niendeplass i St. Moritz.
Blåbærmåler
Blåbærmåler (Eulithis populata) er en sommerfugl i gruppen av de egentlige målere (Geometridae). Denne arten finnes i skog og på heier over hele Norge og er ofte svært tallrik.
Utseende
En middelsstor (vingespenn 25 – 32 mm), slank måler, gul- eller brunaktig, ganske sterkt varierende i fargen. Den kan kjennes igjen på forvingens brede tverrbånd, som er nesten jevnbredt med uregelmessige kanter, og på den lyse vingespissen. Forvingen er vanligvis gulaktig, sjeldnere brun, mørkere ved roten. I midten har den et bredt, brunlig tverrbånd. Dette båndet er nesten like bredt ved bakkanten av vingen som ved forkanten, med en knekk i midten, både inner- og ytterkantene er uregelmessige. Vingespissen har en mørk skråstrek, området foran denne er vanligvis påfallende lyst (den lyseste delen av vingen). Ytterkanten er vanligvis mørkere, mer eller mindre brunlig. Bakvingen er silkeaktig gråhvit. Larven er lang og tynn, gråbrun, langs ryggen med en rekke av V-formede, hvite flekker som er bredt kantet med svart, særlig på de bakerste kroppsleddene.
Levevis
Blåbærmåleren finnes nesten overalt der det vokser blåbær, både på åpne heier og i bar- eller løvskog. Den kan ofte være meget tallrik og er en av Norges aller vanligste sommerfugler. Larvene lever på blåbærbusker (Vaccinium myrtillus), av og til også på blokkebær (Vaccinium uliginosus). De voksne målerne flyr om natten i juli – august, men skremmes også lett opp om dagen.
Utbredelse
Blåbærmåleren finnes i sågodtsom hele Europa, videre østover gjennom Nord-Asia (Russland og Mongolia) til Stillehavet, og også i det meste av Nord-Amerika. I Norge er den vanlig over hele landet, også i fjellet.
De franske religionskrigene
De franske religionskrigene (1562-1598), tidvis også omtalt som Hugenottkrigene, betegner perioden med sivil uro og militæroperasjoner, hovedsakelig utkjempet mellom de franske katolikkene og de protestantiske hugenottene. Konflikten involverte konflikter mellom de franske aristokratiene, som Huset Bourbon og Huset Guise (hertugdømmet Lothringen), og begge sider mottok bistand fra utenlandske kilder.
Det nøyaktige antallet med kriger og deres respektive datoer er emne for fortsatt akademisk debatt mellom historikerne; en del hevder at ediktet i Nantes endte krigen, skjønt en gjenoppstandelse av opprørsk aktivitet fulgte denne, og har fått andre historikere til å hevde at fredsavtalen i Alès innebar den egentlige slutt på krigen. Det er imidlertid enighet om at massakren i Vassy i 1562 utløste religionskrigen, og at ediktet i Nantes i det minste avsluttet denne rekke av konflikter. I løpet av denne tiden ble komplekse diplomatiske forhandlinger og fredsavtaler fulgt av nye konflikter og maktkamper.
Bortimot 20 000 hugenotter, rundt regnet, ble drept i Frankrike I tillegg kom de som ble fordrevet i landflyktighet og de som greide å rømme landet i tide. Ved ediktet i Nantes ble hugenottene igjen gitt borgerlige rettigheter og religionsfrihet, men det avsluttet ikke fiendtligheten og hatet mot dem. Krigene svekket monarkiets autoritet, som allerede var blitt skrøpelig under styret til Frans II og deretter med Karl IX, skjønt kongedømmet ble forsterket igjen under Henrik IV.
Framveksten av kalvinisme
Protestantiske tanker ble først introdusert i Frankrike under styret til renessansekongen Frans I (1515–1547) i form av læren til tyske Martin Luther og sirkulerte for mer enn et år uhindret rundt om i Paris. Selv om kongen bestemt motsatte seg kjetteri var det et problem å gjenkjenne hva som faktisk var kjettersk; katolsk lære og definisjon av ortodoks (rettroende) tro var uklar. Frans I forsøkte å styre mot en mellomvei i utviklingen av en religiøse skisma (splittelse) i Frankrike. Til tross for dette besluttet katolske autoriteter i januar 1536 at de som var klassifisere lutheranere var egentlig zwinglianere, tilhengere av Huldrych Zwingli.
Protestantismen fikk nedslag i de nedre samfunnslag i Frankrike. Imidlertid ble kalvinismen, en form for protestantisme, introdusert av Jean Calvin, som var født i Noyon i Picardie i 1509, og hadde flyktet fra Frankrike i 1536 etter Affaire des Placards (se nedenfor).
Kalvinismen i særdeleshet synes å fått støtte fra adelen. Det er antatt at det begynte med Louis de Bourbon, fyrste av Condé, som på hjemreisen fra en militær kampanje til Frankrike, passerte gjennom Genève i Sveits. Her hørte han en preken til en kalvinistisk prest. Senere ble Louis de Bourbon en framstående skikkelse blant hugenottene i Frankrike. I 1560 konverterte Johanna III av Navarra, dronningregent av Navarra, til kalvinismen, muligens under innflytelse av Theodor Beza. Hun giftet seg senere med Antoine de Bourbon, og deres sønn Henrik IV ble en lederskikkelse blant hugenottene.
Affaire des Placards
Frans I fortsatte sin politikk med å søke en mellomvei i det religiøse skillet i Frankrike. Det varte fram til hendelsen med Affaire des Placards hvor antikatolske plakater ble hengt oppi Paris i fire andre byer, i løpet av natten til 17. oktober 1534. En av dem ble hengt opp på døren til kongens soverom, og skremte Frans I inngående. Plakatene var lutherske, men zwingliansk i sin ekstreme antikatolske vesen, særlige den absolutte avvisningen av den katolske lære om virkelig tilstedeværelse. Protestantismen ble identifisert som «en religion av opprørere», og hjalp den katolske kirke til å definere protestantismen som kjetteri. I kjølvannet av posterne ble kongen langt hardere mot protestantene. Frans I hadde blitt hardt kritisert av katolske autoriteter for hans innledende toleranse mot protestantismen, men ble nå engasjert i å undertrykke dem. På samme tid arbeidet han for en allianse med det osmanske riket. De osmanske og muslimske ambassadørene fulgte kongen til Paris hvor de overvar at de som ble tatt eller mistenkt for å hengt opp plakater i Affaire des Placards ble brent på bålet den 21. januar 1535 foran katedralen Notre-Dame.
Noen få år senere sendte kongen ut ediktet i Fontainebleau som slo fast at protestantisk kjetteri var «høyforræderi mot Gud og menneskeheten», og fortjente å straffes med tortur, tap av eiendom, offentlig ydmykelse og død.
Coliseum Theatre
Bygningen ble tegnet av Frank Matcham, som også stod bak London Palladium. Den første teatersjefen var en av datidens sterkeste personligheter innen britisk teater, Oswald Stoll. Første forestilling ble vist 24. desember 1904.
Fra 2000 til 2004 foregikk det omfattende renovering. Det oppussende teateret har den bredeste forscenen i London. Den var forøvrig også en av de første som fikk elektrisk lys, og den ble bygget med en roterende scene som riktignok sjelden ble brukt.
I 2004 og 2006 ble Royal Variety Performance holdt på Coliseum Theatre, med prins Charles tilstede.
Raichur (distrikt)
Raichur (kannada: ರಾಯಚೂರು ಜಿಲ್ಲೆ ) er et distrikt i den indiske delstaten Karnataka. Distriktets hovedstad er Raichur.
Demografi
Barn i alderen 0 til 6 år utgjorde 14,17 % i 2011 mot 16,95 % i 2001. Antallet jenter i den alderen per tusen gutter er 949 i 2011 mot 964 i 2001.
Østerrikes Grand Prix 2001
Østerrikes Grand Prix 2001 var et Formel 1-løp arrangert den 13. mai 2001 på A1 Ring i Østerrike. Det var det sjette løpet i Formel 1-sesongen 2001.
Skjærpiplerke
Skjærpiplerke (Anthus petrosus) er en spurvefugl (Passeriformes) i erlefamilien (Motacillidae) og inngår i den tallrike slekten piplerker (Anthus). Arten består som tre underarter, hvorav av den ene av dem hekker regulært langs kysten i Norge.
Taksonomi
Skjærpiplerke, myrpiplerke (A. rubescens) og vannpiplerke (A. spinoletta) ble inntil ganske nylig regnet til samme art. De foreslåtte rasene meinertzhageni fra South Uist og hesperianus fra Isle of Arran (begge utenfor vestkysten av Skotland), samt ponens fra nordvestkysten av Frankrike, blir betraktet som uadskillelige fra nominatformen og er derfor inkludert i denne.
Biologi
Skjærpiplerke blir 16,5–17 cm lang og veier 18–32,5 g. Den kamuflasjefargede fjærdrakta gjør skjærpiplerka lite synlig på bakken. Fuglen er mest mørkebrun på oversida og spraglete mattgul på undersida. Den har mørke ben, grå ytre stjertfjær og ganske langt mørkt nebb. Den mørke fjærdrakta er ei tilpassing til omgivelser i kystområder for hekking og overvintring. I nord får skjærpiplerka ofte rosafarga underside og bleikere hode i hekkedrakt enn lengre sør, noe som gir disse fuglene enda mer utseendemessig likhet med vannpiplerke.
Skjærpiplerka er en kystfugl som hekker langs kysten av Vest-Europa. fra Bretagne, Irland og De britiske øyer i sør, nordover langs kysten av Fennoskandia og deler av Kolahalvøya i Nordvest-Russland. De to sørlige underartene er for det meste standfugler med noe streif, mens den nordlige migrerer sørover fra Fennoskandia og Russland i september-oktober og returnerer i mars-april.
Skjærpiplerka lever av insekter. Sangen ligner heipiplerkas (A. pratensis) sang, ei lang rekke av korte kvasse, toner som skifter motiv, blir utført først i stigende så i synkende flukt på stive venger.
Reiret er enkelt og ligger på marka, gjemt blant steiner og grastuver. Hoa legger oftest fem egg, rugetida er ca. 14 døgn. Etter klekking mater begge foreldre ungene i to uker.
Milstein
Milstein er et musikkalbum utgitt av Sør-Fron Spelemannslag i 2003.
Det første Fantomet
Det første Fantomet (født 1516 i Portsmouth, død 1566 i Bengal), kalt Christopher Walker etter sin far, var i tegneserien Fantomet den første som avla «Hodeskalleeden», der Fantomet lover å bekjempe sjørøveri, urett og grusomhet. Han kalte seg selv Hevneren hele sitt liv – det var hans sønn som først kalte seg Fantomet.
Landnåm
Landnåm betegner i historiefaget at en (tilsynelatende) gjør krav på nytt land. Ordleddet -nåm er det samme som i annamme, det vil si erverve, tilegne seg. Nam eller Nåm betyr å kreve/gjøre krav på.